Lindsey Graham , formaður dómsmálanefndar öldungadeildar Bandaríkjaþings , segist ekki ætla sér að þykjast vera „ sanngjarn “ kviðdómandi í væntanlegum réttarhöldum þingsins gegn Donald Trump , forseta , fyrir meint embættisbrot . Graham segist ætla að gera allt sem hann geti til að tryggja að réttarhöldin fái skjótan endi . „ Þetta mun koma fyrir öldungadeildina og það mun fljótt deyja . Ég mun gera allt sem ég get til að tryggja að þetta deyi fljótt , “ sagði þingmaðurinn í dag . Ummælin eru þvert á hans eigin ummæli þegar Bill Clinton var ákærður fyrir embættisbrot . Þá fordæmdi Graham þá þingmenn Demókrata sem höfðu gert upp hug sinn fyrir réttarhöldin . Graham sló á svipaða strengi og Mitch McConnell , leiðtogi Repúblikanaflokksins í öldungadeildinni , sem sagði í vikunni að hann myndi vinna að réttarhöldunum í nánu samstarfi með lögmönnum Trump . Hann hefur kallað eftir stuttum réttarhöldum í janúar . Sjá einnig : „ Ekki séns að Trump verði vikið úr embætti “ Dómsmálanefnd fulltrúadeildarinnar samþykkti í gær tvær ákærur gegn en atkvæðagreiðslurnar um ákærurnar fór eftir flokkslínum , 23 - 17 . Allir þingmenn deildarinnar munu svo greiða atkvæði um ákærurnar í næstu viku . Því næst fer málið fyrir öldungadeildina , þar sem nokkurs konar réttarhöld fara fram . Önnur ákæran snýr að því að Trump hafi misnotað vald sitt og hin að því að hann hafi staðið í vegi þingsins með því að neita að afhenda gögn og koma í veg fyrir að starfsmenn Hvíta hússins bæru vitni . Sjá einnig : Ákærurnar samþykktar úr nefnd eftir flokkslínumÍ viðtali við CNN í dag ( laugardag ) sagði Graham , þegar hann var spurður hvort það væri við hæfi að lýsa skoðunum sínum opinberlega yfir í aðdraganda réttarhaldanna , að honum þætti það . Sérstaklega með tilliti til þess að hann væri að því . „ Í þverhögg við eigin orð Þessi ummæli Graham eru þvert á það sem hann sagði sjálfur varðandi embættisákærur gegn Bill Clinton á sýnum tíma . Þá fordæmdi hann alla þá sem höfðu gert upp hug sinn áður en réttarhöldin í öldungadeildinni fóru fram . Hann sagði meðal annars þá að þingmenn Demókrataflokksins ættu að hlusta á málflutning Repúblikana og fylgja staðreyndum málsins . Ef þeir myndu kjósa eftir flokkslínum myndi það valda Bandaríkjunum skaða til lengri tíma . Trump er gert að hafa beitt utanríkisstefnu Bandaríkjanna gagnvart Úkraínu með því markmiði að þvinga Volodymyr Zelensky , forseta Úkraínu til að tilkynna upphaf tveggja rannsókna sem myndu nýtast Trump í kosningunum á næsta ári . Sú viðleitni hafi staðið yfir um mánaða skeið og hafi verið stýrt af Rudy Giuliani , einkalögmanni Trump . Ein rannsóknin átti að beinast gegn Joe Biden og syni hans og hin átti að snúa að meintum afskiptum yfirvalda Úkraínu af forsetakosningunum í Bandaríkjunum . Það er lítið að marka báðar ásakanirnar . Vitni hafa líka sagt að Trump hafi ekki endilega viljað að rannsóknirnar færu fram . Honum var hins vegar mjög annt um að Zelensky myndi tilkynna tilvist rannsóknanna opinberlega . „ Sko , Joe Biden er góður vinur minn . Ég hef ferðast um heiminn með honum . Hann er að sækjast eftir tilnefningu Demókrataflokksins til forsetakosninganna . Ég held að honum muni vegna vel , “ sagði Graham . Kannanir sýna að Biden er hvað líklegastur til að fá tilnefninguna . „ Staðreyndin er sú að sonur hans var að fá 50 þúsund dali á mánuði frá orkufyrirtæki sem rekið var af einum mest spillta manni Úkraínu [ Burisma holdings ] og um tveimur mánuðum eftir að þeir gerðu húsleit heima hjá forstjóra fyrirtækisins , reka þeir saksóknarann . Já , mér finnst í lagi að tala um svona lagað . “ Hér er vert að taka fram að engar sannanir fyrir því að Biden-feðgarnir hafi gert eitthvað af sér hafa litið dagsins ljós . Forsetinn og bandamenn hans hafa sakað Joe Biden um spillingu vegna þess að hann þrýsti á úkraínsk stjórnvöld að reka saksóknara á sama tíma og Hunter , sonur hans , sat í stjórn olíufyrirtækisins . Það eigi Biden að hafa gert til að stöðva rannsókn sem beindist að Burisma . Það er rétt að Biden krafðist þess af yfirvöldum Úkraínu að ríkissaksóknarinn Viktor Shokin yrði rekinn . Það var þó vegna þess að hann þótti ekki berjast nægilega vel gegn spillingu í Úkraínu . Bakhjarlar Úkraínu í Bandaríkjunum , Evrópu og Alþjóðagjaldeyrissjóðnum , svo einhverjir séu nefndir , kölluðu allir eftir því að Shokin yrði rekinn . Meira að segja Repúblikanar studdu viðleitni Biden á sínum tíma . Graham sagði einnig að ef fólki líkaði ekki við Trump , væri hægt að greiða atkvæði gegn honum í forsetakosningunum á næsta ári . Demókratar segja hins vegar að það sé ekki í boði þar sem forsetinn hafi þegar sýnt að hann sé viljugur til að þvinga önnur ríki til að hjálpa sér í komandi kosningum og hafi þar með grafið undan heilindum þeirra og trúverðugleika . Hin ásökunin runnin undan rifjum Rússa Hin rannsóknin tengist samsæriskenningu um tölvupóstþjón landsnefndar Demókrataflokksins sem rússneskir hakkarar brutust inn í fyrir forsetakosningarnar 2016 og láku vandræðalegum póstum í gegnum Wikileaks . Það er , eins og áður hefur komið fram , þvert á öll sönnunargögn og niðurstöður öryggisstofnanna í bandaríkjunum og sérfræðinga . Þessu hafa Trump-liðar og þar með taldir nokkrir þingmenn , haldið áfram að dreifa . Þrátt fyrir að embættismenn og forsvarsmenn öryggisstofnanna hafi varað þá við því að ásakanirnar gegn Úkraínu séu runnar undan rifjum þeirra sömu Rússa og gerðu árásina á tölvukerfi Landsnefndar Demókrataflokksins . Einungis nokkrum klukkustund eftir að hann fundaði með Recep Tayyip Erdogan , forseta Tyrklands , kom þingmaðurinn Lindsey Graham í veg fyrir að öldungadeild Bandaríkjaþings samþykkti ályktun um viðurkenningu á þjóðarmorði Tyrkja gagnvart Armenum í fyrri heimsstyrjöldinni .